ananddey/assamese-wiki-corpus huggingface dataset:
বুন্দেলী ভাষা

বুন্দেলী (দেৱনাগৰী: बुन्देली/बुंदेली) বা বুন্দেলখণ্ডী হৈছে মধ্য ভাৰতৰ বুন্দেলখণ্ড অঞ্চলত কথিত এটা ভাৰত-আৰ্য ভাষা। ই মধ্য ভাৰত-আৰ্য ভাষাৰ অন্তৰ্গত আৰু পশ্চিম হিন্দী উপগোটৰ অন্তৰ্গত।

শ্ৰেণীবিভাগ

বুন্দেলী ভাষাটো শৌৰসেনী অপভ্ৰংশ ভাষাৰ পৰা উদ্ভৱ হোৱা বুলি ধৰা হয়। জৰ্জ আব্ৰাহাম গ্ৰিয়াৰ্ছনে তেওঁৰ Linguistic Survey of India গ্ৰন্থত বুন্দেলীক পশ্চিমী হিন্দী শ্ৰেণীৰ অন্তৰ্ভুক্ত কৰিছিল। বুন্দেলী ভাষাটো ব্ৰজ ভাষাৰ সৈতে ওচৰ সম্পৰ্কিত, যি ঊনবিংশ শতিকালৈকে উত্তৰ-মধ্য ভাৰতৰ মুখ্য সাহিত্যিক ভাষা আছিল।

অন্য বহুতো ইণ্ডো-আৰ্য ভাষাৰ দৰে বুন্দেলীকো বহু সময়ত এটা স্বতন্ত্ৰ ভাষাৰ সলনি এটা উপভাষা হিচাপে গণ্য কৰা হৈছে। ইয়াৰ উপৰিও, অন্যান্য হিন্দী ভাষাসমূহৰ ক্ষেত্ৰত যেনেকৈ দেখা যায়, তেনেদৰে জনগণনাত বুন্দেলী ভাষাভাষীসকলকো বহু সময়ত মানক হিন্দী ভাষাভাষীসকলৰ সৈতে একেলগে গণনা কৰা হৈছে।

গ্ৰিয়াৰ্ছনে বুন্দেলী ভাষাক চাৰিটা উপভাষাগত গোটত বিভক্ত কৰিছিল:

মানক বুন্দেলী — টিকমগড়, ললিতপুৰ, মহোবা আদিৰ অঞ্চলত ব্যৱহৃত।
উত্তৰ-পূৰ্ব বুন্দেলী — বঘেলী ভাষাৰ সৈতে ওচৰ সম্পৰ্কিত।
উত্তৰ-পশ্চিম বুন্দেলী — ব্ৰজ ভাষাৰ সৈতে সাদৃশ্যযুক্ত।
দক্ষিণ বুন্দেলী — মাৰাঠী ভাষাৰ সামান্য প্ৰভাৱ থকা মিশ্ৰ বা ভঙা বুন্দেলী।

ভৌগোলিক বিস্তৃতি

বুন্দেলখণ্ড অঞ্চলটো উত্তৰ প্ৰদেশ আৰু মধ্য প্ৰদেশ ৰাজ্যৰ কিছু অংশ সামৰি লয়। বুন্দেলী ভাষাটো গোৱালিয়ৰ, অশোকনগৰ, মোৰেনা, ভিণ্ড, দাতিয়া, শিৱপুৰী, গুনা, চান্দেৰী, ৱৰ্ছা, বান্দা, হামিৰপুৰ, জালাউন, ঝাঁসি, ললিতপুৰ, চিত্ৰকূট, মহোবা, ছতৰপুৰ, পন্না, টিকমগড়, সাগৰ, দামোহ আৰু নিৱাৰী জিলাসমূহত ব্যৱহৃত হয়।

]]

ইতিহাস

বুন্দেলখণ্ডী সাহিত্যৰ আদিম নিদৰ্শনসমূহ আল্‌হা-খণ্ড মহাকাব্যৰ পদসমূহত পোৱা যায়। এই কাব্যটো আজিও বানাফাৰী অঞ্চলৰ ভাটসকলৰ দ্বাৰা সংৰক্ষিত হৈ আছে। এই মহাকাব্যটো দ্বাদশ শতিকাৰ বীৰসকলৰ কাহিনীৰ ওপৰত আধাৰিত।

বুন্দেলী ভাষাত আনুষ্ঠানিক সাহিত্যৰ সূচনা সম্ৰাট আকবৰৰ শাসনকালত হৈছিল। ষোড়শ শতিকাৰ কবি কেশৱ দাস এই ভাষাৰ এক গুৰুত্বপূৰ্ণ সাহিত্যিক আছিল। উনবিংশ শতিকাত পদ্মাকৰ ভট্ট আৰু প্ৰজ্ঞেশে কেইবাটাও সাহিত্যকৃতি ৰচনা কৰিছিল। ইয়াৰ উপৰিও প্ৰাণনাথ আৰু লাল কবিয়ে ছত্ৰসাল (পন্না)ৰ ৰাজদৰবাৰত বুন্দেলী ভাষাত বহুতো সাহিত্যকৃতি সৃষ্টি কৰিছিল।

তথ্যসূত্ৰ

শ্ৰেণী:ভাৰতৰ ভাষা
মামিত জিলা

ভাৰতৰ মিজোৰাম ৰাজ্যৰ এঘাৰখন জিলাৰ ভিতৰত মামিত জিলা অন্যতম। মামিত জিলা মিজোৰামৰ পশ্চিম প্ৰান্তত অৱস্থিত। ইয়াৰ আন্তৰ্জাতিক সীমা বাংলাদেশৰ সৈতে সংযুক্ত, আৰু ই সাজেক নদীৰ দ্বাৰা বিভক্ত। সীমান্ত জিলা হোৱা বাবে ৰাষ্ট্ৰীয় নিৰাপত্তাৰ ক্ষেত্ৰত মামিত জিলাৰ অতি তাৎপৰ্য আছে।

ভৌগোলিক অৱস্থান

এই জিলাখনৰ উত্তৰে অসম ৰাজ্যৰ হাইলাকান্দি জিলা; পশ্চিমে ত্ৰিপুৰা ৰাজ্যৰ উত্তৰ ত্ৰিপুৰা জিলা আৰু বাংলাদেশ; দক্ষিণে লুংলেই জিলা আৰু পূবে কোলাছিব আৰু আইজল জিলা অৱস্থিত। এই জিলাখনৰ আয়তন হৈছে ৩০২৫.৭৫ কিলোমিটাৰ। মামিত চহৰ জিলাখনৰ প্ৰশাসনিক সদৰ।

তথ্য সংগ্ৰহ
জকিন আৰপুথাম

জকিন আৰপুথাম ; ১৫ আগষ্ট ১৯৪৭ – ১৩ অক্টোবৰ ২০১৮) আছিল এজন ভাৰতীয় সম্প্ৰদায়ৰ নেতা আৰু কৰ্মী, চাৰি দশকৰো অধিক সময় ধৰি বস্তি আৰু ঝাড়ু চহৰৰ বিষয়ত কৰা কামৰ বাবে পৰিচিত। ভাৰতৰ কৰ্ণাটকত জন্মগ্ৰহণ কৰি মুম্বাইলৈ গুচি যায় আৰু তাতেই তেওঁ সম্প্ৰদায় সংগঠন আৰু নেতৃত্বৰ লগত জড়িত হৈ পৰে। ২০১১ চনত সমাজসেৱাত আগবঢ়োৱা অৱদানৰ বাবে পদ্মশ্ৰী বঁটা লাভ কৰে। ২০১৪ চনত তেওঁৰ সহ-প্ৰতিষ্থাপক সংস্থা স্লাম ড্ৱেলাৰ্ছ ইণ্টাৰনেশ্যনেলৰ সৈতে তেওঁ শান্তিৰ নোবেল বঁটাৰ বাবে মনোনীত হৈছিল। ১৬ বছৰ বয়সত তেওঁ কাম বিচাৰি বাংগালোৰলৈ গুছি যায়।

আঠাইশ বছৰ বয়সত তেওঁ মুম্বাইলৈ গুচি যায় আৰু তাতে তেওঁ কাঠমিস্ত্ৰী আৰু বিল্ডিং ঠিকাদাৰৰ কাম কৰে। ক’তো থাকিবলৈ ঠাই নথকাৰ বাবে তেওঁ ৭০ হাজাৰ লোকৰ বস্তি জন্তা কলনীৰ ৰাস্তাতে শুইছিল। ভাবা পাৰমাণৱিক গৱেষণা কেন্দ্ৰ (BARC) নিৰ্মাণৰ কাম তেওঁ কৰিছিল। কোনো প্ৰমাণ-পত্ৰৰ প্ৰয়োজন নাই বুলি উপলব্ধি কৰি তেওঁ শ্ৰমিক পৰিচালনাৰ বাবে এটা কোম্পানী আৰম্ভ কৰিলে আৰু বস্তিটোত এখন বিদ্যালয় খুলিলে। চহৰখনত জাবৰ সংগ্ৰহৰ কোনো ব্যৱস্থা নাছিল, সেয়েহে তেওঁ ৩০০০ শিশুক অনুপ্ৰাণিত কৰি পিকনিকৰ বাবে পৰিষদৰ কাৰ্যালয়লৈ জাবৰৰ মোনা এটা আনিবলৈ অনুপ্ৰাণিত কৰিছিল, নিয়মীয়াকৈ জাবৰ সংগ্ৰহ সেৱা স্থাপন কৰিছিল।

১৯৭১ চনৰপৰা ১৯৭২ চনৰ ভিতৰত অৰপুথামে বাংলাদেশৰ যুদ্ধৰপৰা পলায়ন কৰা শৰণাৰ্থীসকলৰ সৈতে কাম কৰিবলৈ কলকাতালৈ যায়।

মুম্বাইলৈ উভতি অহাৰ লগে লগে যেতিয়া ১৯৭০ চনত জনতা কলনীক উচ্ছেদৰ ভাবুকি দিয়া হৈছিল, তেতিয়া তেওঁ প্ৰতিবাদ আৰু আদালতৰ গোচৰৰ আয়োজন কৰাত সহায় কৰিছিল। তেওঁক ৪০ বাৰতকৈও অধিক গ্ৰেপ্তাৰ কৰা হৈছিল। তেতিয়াৰ প্ৰধানমন্ত্ৰী ইন্দিৰা গান্ধীয়ে তেওঁক সাক্ষাৎ নকৰালৈকে ১৮ দিন দিল্লীৰ সংসদৰ বাহিৰত বহিছিল। তাই প্ৰতিশ্ৰুতি দিছিল যে তেওঁক উচ্ছেদ কৰা নহ’ব, কিন্তু ১৯৭৬ চনত ১২ হাজাৰ আৰক্ষীয়ে বস্তিটোত ধুমুহাৰ সৃষ্টি কৰি একেটা নিশাতে ৭০ হাজাৰ বাসিন্দাক উচ্ছেদ কৰে। বলপূৰ্বকভাৱে তেওঁলোকক বৰ্তমানেও থকা চিতা কেম্প বস্তিলৈ স্থানান্তৰ কৰা হয়।

মুম্বাইৰ কেইবাটাও অনানুষ্ঠানিক বসতিস্থলত "পুলিচ পঞ্চায়ত" স্থাপনৰ বাবেও অৰপুথামে আৰক্ষীৰ সৈতে কাম কৰি আহিছে। ইয়াত প্ৰথমবাৰৰ বাবে এই বসতিসমূহত কাম কৰিবলৈ আৰক্ষী নিয়োগ কৰা হৈছে, দহজন সম্প্ৰদায়ৰ বাসিন্দা (তিনিজন পুৰুষ আৰু সাতগৰাকী মহিলা)ৰ এখন সমিতিৰ সহায়ত। এই ধাৰণাটোৰ পথ-প্ৰদৰ্শক আছিল পুনেৰ আৰক্ষী আয়ুক্ত অনামি নাৰায়ণ ৰায়ে।

বঁটাসমূহ

২০০০: চনত শান্তি আৰু আন্তঃৰাষ্ট্ৰীয় বুজা-বুজিৰ বাবে ৰমন মেগছেছে বঁটা।
২০১৪: সামাজিক উদ্যোগীকৰণৰ বাবে স্কল বঁটা
২০১৪ : চনত ছুইডেনৰ ৰাজহুৱা প্ৰশাসন আৰু গৃহ নিৰ্মাণৰ মন্ত্ৰী ষ্টেফান এটেফলে শান্তিৰ নোবেল বঁটাৰ বাবে মনোনীত কৰে

নিৰ্বাচিত কৰ্ম

Arputham, Jockin. 2008. "Developing new approaches for people-centred development". Environment and Urbanization, 20 (2) 319–337 doi:10.1177/0956247808096115
Arputham, Jockin; Bartlett, Sheridan; Patel, Sheela. 2015. "'We beat the path by walking': How the women of Mahila Milan in India learned to plan, design, finance and build housing". Environment & Urbanization, 28(1) doi:10.1177/0956247815617440
Arputham, Jockin; Patel, Sheela. 2008. "Plans for Dharavi: negotiating a reconciliation between a state-driven market redevelopment and residents’ aspirations". Environment and Urbanization 20(1) 243–254.

তথ্যৰ উৎস

বাহ্যিক সংযোগ

Citation for Jockin Arputham on Ramon Magsaysay Award website

শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:পদ্মশ্ৰী বঁটা বিজয়ী
বনৰীয়া ছাগলী

বনৰীয়া ছাগলী (; বৈ‍জ্ঞানিক নামঃ Capra aegagrus) হৈছে এক বন্য ছাগলীৰ প্ৰজাতি, যি পশ্চিমে তুৰ্কী আৰু ককেছাছৰ পৰা পূবে তুৰ্কমেনিস্তান, আফগানিস্তান আৰু পাকিস্তানৰ অৰণ্য, গুল্মভূমি আৰু শিলাময় অঞ্চলত বাস কৰে। ইয়াক আই.ইউ.চি.এন. ৰেড লিষ্টত প্ৰায় বিপদাপন্ন হিচাপে তালিকাভুক্ত কৰা হৈছে। বাসস্থান ধ্বংস আৰু অৱক্ষয়ৰ ফলত ইহঁত ভাবুকিৰ সন্মুখীন হৈছে।

ইহঁতক পোহনীয়া ছাগলীৰ পূৰ্বপুৰুষ বুলি ভবা হয় (চি. হিৰ্কাছ)।

শ্ৰেণীবিন্যাস

১৭৭৭ চনত ককেছাছ আৰু টাৰাছ পৰ্বতমালাত পোৱা বনৰীয়া ছাগলীৰ বাবে যোহান খ্ৰীষ্টিয়ান পলিকাৰ্প এৰ্ক্সলেবেন প্ৰস্তাৱিত প্ৰথম বৈজ্ঞানিক নাম আছিল কেপ্ৰা এগাগ্ৰাছ। কেপ্ৰা ব্লিথী (১৮৭৪ চনত এলেন অক্টাভিয়ান হিউমে প্ৰস্তাৱ কৰা) সিন্ধত পোৱা বনৰীয়া ছাগলীৰ শিঙৰ আধাৰত দিয়া হৈছিল।

তলত দিয়া বন্য ছাগলীৰ উপপ্ৰজাতিসমূহক বৈধ শ্ৰেণী বুলি‍ গণ্য কৰা হয়:

বেজোয়াৰ আইবেক্স চি. এ. এগাগ্ৰাছ
সিন্ধু আইবেক্স চি. এ. ব্লিথি
চিলটান আইবেক্স চি. এ. চিয়ালটানিনছিছচি. এ. চিয়াল্টানেন্সিস
তুৰ্কমেন বনৰীয়া ছাগলী চি. এ. টাৰ্কমেনিকা

ক্ৰেটান ছাগলী (পূৰ্বতে চি. এ. পিক্টাছ) বা ক্ৰি-ক্ৰি এসময়ত বনৰীয়া ছাগলীৰ উপ-প্ৰজাতি বুলি ভবা হৈছিল, কিন্তু এতিয়া ইয়াক ঘৰচীয়া ছাগলীৰ (কেপ্ৰা হিৰ্কাছ) বন্য বংশধৰ বুলি গণ্য কৰা হয়। ইহঁতক এতিয়া কেপ্ৰ হাৰ্কাছ ক্ৰেটিকা বুলি জনা যায়।

বিতৰণ আৰু বাসস্থান

alt=Wild Goat Herd, Behbahan|
তুৰস্কত এজিয়ান, ভূমধ্যসাগৰীয়, কৃষ্ণ সাগৰ, দক্ষিণ-পূব আৰু পূব আনাতোলিয়া অঞ্চল আৰু এণ্টি-টাৰাছ পৰ্বতৰ ৪,৫০০ মিটাৰ (১৪,৮০০ ফুট) উচ্চতালৈকে‍ বনৰীয়া ছাগলী দেখা যায়।

ককেছাছত ই এণ্ডি কয়চু নদীৰ অৱবাহিকা আৰু ইয়াৰ উপনদী ডাগেস্তান, চেচনিয়া আৰু জৰ্জিয়াৰ ২,৭০০ মিটাৰ (৮,৯০০ ফুট) উচ্চতা পৰ্যন্ত পাহাৰীয়া অৰণ্যত বাস কৰে।

আৰ্মেনিয়াত ২০০৬ চনৰ পৰা ২০০৭ চনলৈকে ক্ষেত্ৰভিত্তিক জৰীপৰ সময়ত জাংজেজুৰ পৰ্বতমালা, খোছৰোভ ৰাজ্যিক সংৰক্ষিত অঞ্চল আৰু ছিয়ুনিক প্ৰদেশৰ উচ্চভূমিসমূহত বনৰীয়া ছাগলীৰ তথ্য লিপিৱদ্ধ কৰা হৈছিল। আজৰবাইজানৰ নাখচিভান স্বায়ত্তশাসিত গণৰাজ্যৰ অৰ্ডুবাদ ৰাষ্ট্ৰীয় উদ্যান, দাৰালায়াজ আৰু মুৰোভদাগ পৰ্বতত বনৰীয়া ছাগলী দেখা যায়। ইৰাণৰ হাফতাদ ঘোলেহ সুৰক্ষিত অঞ্চলত বনৰীয়া ছাগলীৰ জাকবোৰে পথৰ পৰা দূৰৈত থকা পশ্চিমমুখী শিলাময় ঢাল, পানীৰ উৎস আৰু থিয় ঢাল থকা অঞ্চলত সৰ্বাধিক বাস কৰে। তুৰ্কমেনিস্তানত বনৰীয়া ছাগলী উলি বলকান পাকিস্তানৰ কিৰ্থৰ ৰাষ্ট্ৰীয় উদ্যানত বনৰীয়া ছাগলীৰ জাক দেখা যায়।

আচৰণ আৰু পৰিৱেশ

কীৰ্থৰ ৰাষ্ট্ৰীয় উদ্যানত ১৯৮৬ চনত ১০ মাহ ধৰি ২৮৩টা বনৰীয়া ছাগলীৰ গোট পৰ্যবেক্ষণ কৰা হৈছিল। গোটত দুইৰ পৰা ১৩১টা ছাগলী আছিল; কিন্তু ঋতু অনুসৰি ইয়াৰ আকাৰ ভিন্ন আছিল আৰু প্ৰতি মতা ছাগলীৰ বিপৰীতে‍ দুজনী ছাগলী গড় অনুপাতত পোৱা গৈছিল।

ডাগেষ্টানত ডিচেম্বৰৰ মাজভাগত মতা বনৰীয়া ছাগলীবোৰ মাইকী ছাগলীৰ প্ৰতি আকৰ্ষিত হ'বলৈ আৰম্ভ কৰে। ৰুটিং ঋতু জানুৱাৰীৰ তৃতীয় সপ্তাহলৈকে থাকে। জুন মাহৰ শেষৰ পৰা জুলাই মাহৰ মাজভাগলৈকে মাইকী ছাগলীয়ে‍ একৰ পৰা তিনিটালৈকে‍ সন্তান জন্ম দিয়ে।

বৃদ্ধ মতা ছাগলীবোৰে‍ মাতৃ জাকৰ পৰা সৰু মতা ছাগলীবোৰক আঁতৰাই ৰাখে‍। গৰ্ভাৱস্থাৰ সময়কাল গড় হিচাপে‍ ১৭০ দিন। পোৱালিবোৰ জন্মৰ প্ৰায় লগে লগে সচল হয়। ৬ মাহৰ পিছত পোৱালিয়ে‍ গাখীৰ এৰে‍। মাইকী ছাগলীবোৰে ডেৰ বছৰ-আঢৈ় বছৰত যৌন পৰিপক্বতা লাভ কৰে আৰু মতাবোৰে‍ চাৰে তিনি বছৰ-চাৰি‍ বছৰত। ছাগলী একোটাৰ জীৱনকাল ১২ৰ পৰা ২২ বছৰলৈকে হ'ব পাৰে।

ভাবুকি

চোৰাং চিকাৰ, গছ-গছনি কটাৰ খলত বাসস্থান হ্ৰাস আৰু খাদ্য সম্পদৰ বাবে ঘৰুৱা পশুধনৰ সৈতে হোৱ প্ৰতিযোগিতাৰ ফলত বনৰীয়া ছাগলী আটাইতকৈ বেছি ভাবুকিৰ সন্মুখীন হৈছে।

তথ্যসূত্ৰ

শ্ৰেণী:আই ইউ চি এন ৰঙা তালিকাৰ সংকট আসন্ন প্ৰজাতি
শ্ৰেণী:বিপন্ন প্ৰজাতি
তাৰ্তিয়া

তাৰ্তিয়া (খ্ৰীঃ পূঃ ৭৪ ৰ পাছত মৃত্যু) এগৰাকী প্ৰাচীন ৰোমান অভিনেত্ৰী আৰু নৃত্যশিল্পী আছিল।

তাৰ্তিয়া চিচিলিত জন্মগ্ৰহণ কৰিছিল আৰু তেওঁ অভিনেতা-নৃত্যশিল্পী ইচিডোৰুচৰ কন্যা আছিল। ইতিহাসত তেওঁ ভেৰেছৰ উপপত্নী হিচাপে প্ৰসিদ্ধ, যেতিয়া ভেৰেছ খ্ৰীঃ পূঃ ৭৪ চনত চিচিলিৰ গভৰ্ণৰ নিযুক্ত হৈছিল।

তেওঁৰ সৈতে ভেৰেছৰ সম্পৰ্ক এক বিতৰ্কৰ সৃষ্টি কৰিছিল আৰু তেওঁৰ বিৰুদ্ধে হোৱা দুৰ্নীতিৰ মোকদ্দমাত এই বিষয়ে আলোচনা হৈছিল। তেওঁৰ কথিত প্ৰভাৱ আৰু স্থানক ভেৰিন ওৰেচনত উল্লেখ কৰা হৈছে। ভেৰেছ এক বিতৰ্কৰ সৃষ্টি কৰিছিল কিয়নো তেওঁ তাৰ্তিয়াক ৰাজহুৱা অনুষ্ঠানত তেওঁৰ গৃহিনী হিচাপে পৰিচয় দিছিল আৰু ৰাজকীয় লোকসকলৰ সৈতে পৰিচয় কৰাই দিছিল, যি অভিনেতাসকলৰ নিম্ন সামাজিক মৰ্যাদাৰ বাবে সমাজত অপ্ৰিয় আছিল। তেওঁ তাৰ্তিয়াৰ বাবে তেওঁৰ এজন অনুগামীৰ সৈতে বিবাহৰো ব্যৱস্থা কৰিছিল।

তাৰ্তিয়া আৰু এগৰাকী বেশ্যা পিপ্পাই ভেৰেছক চেলিডন নামৰ এক বিশেষ প্ৰভাবশালী বেশ্যাৰ লগত পৰিচয় কৰাই দিছিল, যাৰ কথিত মতে তেওঁৰ আৰ্বান প্ৰিটৰ হিচাপে কাৰ্যকালত গভীৰ প্ৰভাৱ আছিল।

তথ্যসূত্ৰ

শ্ৰেণী:অভিনেত্ৰী
শ্ৰেণী:নৃত্যশিল্পী
শ্ৰেণী:প্ৰাচীন অভিনেত্ৰী
মধু শালিনী

মধু শালিনী (ইংৰাজী: Madhu Shalini) এগৰাকী ভাৰতীয় অভিনেত্ৰী আৰু মডেল যিয়ে মূলতঃ তেলুগু, তামিল আৰু হিন্দী ছবিত কাম কৰে। তেওঁ ২০০৫ চনত মিছ অন্ধ্ৰপ্ৰদেশ খিতাপ জয় কৰিছিল। 'ড্ৰিম গাৰ্ল' প্ৰতিযোগিতাত জয়ী হোৱাৰ পিছত তেওঁ প্ৰেমাকথালু নামৰ এটা টেলিভিছন অনুষ্ঠানৰ আঁত ধৰিছিল।

প্ৰাৰম্ভিক জীৱন

মধু শালিনীৰ জন্ম ভাৰতৰ হায়দৰাবাদত হৈছিল। তেওঁৰ পিতৃ হামিদ এজন ব্যৱসায়ী আৰু মাতৃ পোলাপ্ৰগাদা ৰাজ কুমাৰী এগৰাকী অধিবক্তা তথা ধ্ৰুপদী নৃত্যশিল্পী।

২০০৬ চনত মুক্তি পোৱা ই ভি ভি সত্যনাৰায়ণৰ ছবি কিথাকিথালুত আল্লাৰী নৰেশৰ বিপৰীতে তেওঁ চলচ্চিত্ৰ জগতত আত্মপ্ৰকাশ কৰে। ছবিখন ব্যাৱসায়িকভাৱে যথেষ্ট সফল হৈছিল। সেই একে বছৰতে তেওঁ আৰু দুখন তেলুগু ছবি ক্ৰমে তেজাৰ ওকা ভি চিত্ৰম আৰু আগন্থাকুদুত অভিনয় কৰিছিল। ২০০৭ চনত তেওঁ তেলুগু একচন কমেডী ষ্টেট ৰাউডীত অভিনয় কৰে, যিখন আছিল সফল তামিল ছবি এথিৰীৰ ৰিমেক। সেই বছৰৰে শেষৰফালে তেওঁ পজনিয়াপ্পা কাল্লুৰী নামৰ ছবিখনৰ জৰিয়তে তামিল চলচ্চিত্ৰত আত্মপ্ৰকাশ কৰে।

ইয়াৰ পিছত তেওঁ ডি সভাপথিৰ তেলুগু প্ৰকল্প হেপ্পী জাৰ্নি আৰু তামিল ছবি পাথিনাৰুৰ বাবে চুক্তিবদ্ধ হয়। ছবিখনে বক্স অফিচত গড় ফল দেখুৱাইছিল যদিও ইন্দূৰ চৰিত্ৰত মধু শালিনীৰ অভিনয়ে ইতিবাচক সঁহাৰি লাভ কৰিছিল। সমালোচকসকলে উল্লেখ কৰিছিল যে তেওঁ অত্যন্ত সহজতাৰে নিজৰ চৰিত্ৰটো ৰূপায়ণ কৰিছিল। তেওঁৰ পৰৱৰ্তী ছবি কাৰালু মিৰিয়ালুৱে নেতিবাচক সমালোচনা লাভ কৰিছিল যদিও মধুৰ অভিনয় প্ৰশংসিত হৈছিল। অৱশেষত ৰাষ্ট্ৰীয় চলচ্চিত্ৰ বঁটা বিজয়ী পৰিচালক বালাৰ কমেডী ছবি অৱন ইভানত সুযোগ পাই তেওঁ এক ডাঙৰ সফলতা লাভ কৰে।

ৰাম গোপাল বাৰ্মাৰ ছবি ডিপাৰ্টমেণ্টৰ জৰিয়তে তেওঁ বলীউডত আত্মপ্ৰকাশ কৰে, য’ত তেওঁ অমিতাভ বচ্চন, সঞ্জয় দত্ত আৰু ৰানা দগ্গুবাতীৰ সৈতে এগৰাকী গেংষ্টাৰৰ চৰিত্ৰত অভিনয় কৰিছিল।

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
সুনীতা সিং চোকেন

সুনীতা সিং চোকেন ( ;জন্ম প্ৰায় ১৯৮৫) এগৰাকী ভাৰতীয় পৰ্বতাৰোহী আৰু কৰ্মী। ২০১১ চনত মাউণ্ট এভাৰেষ্ট বগাইছিল।ইয়াৰ পিছত পৰিৱেশ আৰু "ছোৱালী বচাওক, ছোৱালী শিশুক শিক্ষিত কৰক" অভিযান (বেটি বাচাও, বেটি পঢ়াও) দুয়োটাকে প্ৰচাৰৰ বাবে দুটাকৈ দীৰ্ঘ দূৰত্বৰ চাইকেল ভ্ৰমণ কৰিছিল। ২০১৬ চনৰ নাৰী শক্তিপুৰস্কাৰকে ধৰি কেইবাটাও বঁটা লাভ কৰিছে।

প্ৰাৰম্ভিক জীৱন

১৯৮৫ চনত সুনীতা সিং চোকেনে হিন্দু গুৰ্জাৰ পৰিয়ালত জন্মগ্ৰহণ কৰিছিল । ৰেৱাৰী (হাৰিয়ানা) আৰু কিশোৰপুৰা (ৰাজস্থান)ত ডাঙৰ-দীঘল হৈছিল আৰু অমৃতসৰ, (পাঞ্জাৱ)ত স্কুলীয়া শিক্ষা সমাপ্ত কৰিছিল। তেওঁৰ পিতৃয়ে সীমান্ত সুৰক্ষা বাহিনীত কাম কৰিছিল। চোকেনে মানালী আৰু দাৰ্জিলিঙত পৰ্বতাৰোহণৰ অধ্যয়ন কৰিছিল।তাৰ পিছত তেওঁ আন কেইবাটাও হিমালয়ৰ শৃংগ স্কেল কৰিলে। লগতে ২০১৮ চনত তেওঁ বেটি বাচাওৰ প্ৰচাৰৰ বাবে আন এটা চাইকেল ভ্ৰমণ কৰে, বেটি পঢ়াও, এইবাৰ সোমনাথ মন্দিৰ (গুজৰাট)ৰ পৰা নেপাললৈকে ৫,০০০ কিলোমিটাৰ দূৰত্ব অতিক্ৰম কৰে।

তথ্যসূত্ৰ
লীলা ছেমছন

লীলা ছেমছন (ইংৰাজী: Leela Samson; জন্ম: ৬ মে' ১৯৫১) হৈছে ভাৰতৰ এগৰাকী ভাৰতনাট্যম নৃত্যশিল্পী, নৃত্য পৰিচালক, প্ৰশিক্ষক, লেখিকা আৰু অভিনেত্ৰী। একক নৃত্যশিল্পী হিচাপে তেওঁ কাৰিকৰী কলাত্মকতাৰ বাবে পৰিচিত আৰু বহু বছৰ ধৰি দিল্লীৰ শ্ৰীৰাম ভাৰতীয় কলা কেন্দ্ৰত ভাৰতনাট্যমৰ অধ্যাপনা কৰি আহিছে।

২০০৫ চনৰ এপ্ৰিল মাহত কংগ্ৰেছ নেতৃত্বাধীন ইউনাইটেড প্ৰগ্ৰেছিভ এলায়েন্সে তেওঁক কলাক্ষেত্ৰৰ পৰিচালক হিচাপে নিযুক্তি দিয়ে। ইয়াৰ পিছত ২০১০ চনৰ আগষ্ট মাহত সংগীত নাটক একাডেমীৰ অধ্যক্ষ হিচাপে নিযুক্তি দিয়া হয় আৰু ২০১১ চনৰ এপ্ৰিল মাহত “কেন্দ্ৰীয় চলচ্চিত্ৰ প্ৰমাণীকৰণ ব'ৰ্ড”ৰ (CBFC) অধ্যক্ষ হিচাপেও নিযুক্তি দিয়া হয়।

২০১২ চনত তেওঁ কলাক্ষেত্ৰৰ পৰিচালক পদৰ পৰা পদত্যাগ কৰে। “ডেৰা চাচা সৌড়া”ৰ প্ৰতিষ্ঠাপক গুৰমীত ৰাম ৰহিম সিঙক মুখ্য চৰিত্ৰ হিচাপে উপস্থাপন কৰা এম.এছ.জি.: দ্য মেচেঞ্জাৰ অৱ গড (MSG: The Messenger of God) ছবিখন নিষিদ্ধ কৰাৰ প্ৰচেষ্টা বাতিল কৰি ছবিখনক প্ৰমাণপত্ৰ প্ৰদান কৰা বাবে তেওঁ কেন্দ্ৰীয় চলচ্চিত্ৰ প্ৰমাণীকৰণ ব'ৰ্ডৰ অধ্যক্ষ পদৰ পৰা পদত্যাগ কৰে।

২০১৫ চনত মণি ৰত্নমৰ পৰিচালনাত নিৰ্মিত তামিল ছবি অ’কে কানমণিৰ (OK Kanmani) জৰিয়তে চলচ্চিত্ৰ অভিনয়ত আত্মপ্ৰকাশ কৰিছিল। ২০১৭ চনত ছবিখনৰ হিন্দী পুনৰ্নিৰ্মাণ অ’কে জানু (OK Jaanu) নামৰ ছবিখনতো তেওঁ পুনৰ অভিনয় কৰিছিল। ২০১৯ চনত আদিত্য বৰ্মা (Adithya Varma) আৰু ২০২০ চনত পুথাম পুধু কালাই (Putham Pudhu Kaalai) ছবিতো তেওঁ অভিনয় কৰিছিল।

প্ৰাৰম্ভিক জীৱন আৰু প্ৰশিক্ষণ

১৯৫১ চনৰ ৬ মে'ত তামিলনাডুৰ কুনুৰত লীলা ছেমছন জন্ম হৈছিল। তেওঁৰ পিতৃৰ নাম বেঞ্জামিন আব্ৰাহাম ছেমছন আৰু মাতৃৰ নাম লাইলা ছেমছন। তেওঁৰ পিতৃ পুনেৰ ইহুদী বেনে-ইজৰাইল সম্প্ৰদায়ৰ আৰু মাতৃ আহমেদাবাদৰ গুজৰাটী ৰোমান কেথলিক সম্প্ৰদায়ৰ আছিল। ১৯৩৯ চনত তেওঁৰ পিতৃয়ে ৰয়েল ইণ্ডিয়ান নেভিত যোগদান কৰে আৰু ১৯৬৪ চনত ইণ্ডিয়ান ফ্লীটৰ কমাণ্ডৰ পদত অধিষ্ঠিত হয়।১৯৫৯ চনৰ পৰা ১৯৬২ চনৰ ভিতৰত খাদকভাছলাৰ নেচনেল ডিফেন্স একাডেমীৰ কমাণ্ডেণ্ট হিচাপেও কাৰ্যনিৰ্বাহ কৰে। লীলাৰ পৈতৃক পেহী এনি ৩১ বছৰ ধৰি মুম্বাইৰ ছোৱালীৰ বাবে অঞ্জুম-ই-ইছলাম মুছলিম স্কুলৰ অধ্যক্ষ আছিল।

কেৰিয়াৰ

ভাৰতনাট্যমৰ একক নৃত্যশিল্পী হিচাপে কেৰিয়াৰ আৰম্ভ কৰি ছেমছনে দিল্লীৰ শ্ৰীৰাম ভাৰতীয় কলা কেন্দ্ৰ আৰু দিল্লীৰ গন্ধৰ্ব মহাবিদ্যালয়ত অধ্যাপনা কৰিছিল। বছৰ বছৰ ধৰি তেওঁ সমগ্ৰ ভাৰত আৰু ইউৰোপ, আফ্ৰিকা আৰু আমেৰিকাকে ধৰি বিদেশত অনুষ্ঠান পৰিৱেশন কৰিবলৈ আৰম্ভ কৰে।

১৯৯৫ চনত ছেমছনে ভাৰতনাট্যমৰ পৰম্পৰাগত শব্দভাণ্ডাৰৰ পৰ্যালোচনাৰ বাবে স্পন্দা নামৰ নৃত্য দল গঠন কৰে। তেওঁৰ কৰ্মৰাজিৰ ওপৰত দুখন তথ্যচিত্ৰ নিৰ্মাণ কৰা হৈছে – সঞ্চৰী আৰু দ্য ফ্লাৱাৰিং ট্ৰি। তেওঁৰ উল্লেখযোগ্য শিষ্যসকলৰ ভিতৰত আছিল জয়ছ পল পৌৰসাবহিয়ান আৰু জাষ্টিন মেককাৰ্থী, যিয়ে বৰ্তমান শ্ৰীৰাম ভাৰতীয় কলা কেন্দ্ৰত অধ্যাপনা কৰে। প্ৰয়াত কমলজিৎ ভাছিন মালিক (মীতো), জিন শান শন (ইছা), নৱতেজ সিং জোহৰ, অনুষা সুব্ৰমণ্যমকে ধৰি কলা-কুশলীৰ শিক্ষক আৰু পৰামৰ্শদাতা হিচাপে কাম কৰিছিল।

তেওঁ ৰুক্মিণী দেৱী অৰুণ্ডেলৰ এখন জীৱনী ৰচনা কৰিছিল। ৰয়েল অপেৰা হাউচ, কভেণ্ট গাৰ্ডেন, লণ্ডন, আৰু মানচেষ্টাৰৰ বাৰ্ষিক মিলাপফেষ্টকে ধৰি সমগ্ৰ বিশ্বতে তেওঁ ভাৰতনাট্যমৰ শিক্ষাদান কৰিছে।

বঁটা

ভাৰতনাট্যমলৈ আগবঢ়োৱা অৱদানৰ বাবে ভাৰত চৰকাৰে ১৯৯০ চনত লীলা ছেমছনক পদ্মশ্ৰী আৰু সংগীত নাটক একাডেমী বঁটা প্ৰদান কৰে। তামিলনাডু চৰকাৰে তেওঁক সংস্কৃতি, নৃত্য চূড়ামণি, কলাইমামণি (২০০৫) প্ৰদান কৰিছে।

৬৩ সংখ্যক ফিল্মফেয়াৰ এৱাৰ্ডছ চাউথত তেওঁ শ্ৰেষ্ঠ সহযোগী অভিনেত্ৰী-তামিলৰ ফিল্মফেয়াৰ বঁটাৰ বাবেও মনোনীত হৈছিল।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:ভাৰতীয় নৃত্যশিল্পী
অসমৰ স্বায়ত্বশাসিত পৰিষদ আৰু উন্নয়ন পৰিষদসমূহৰ তালিকা

প্ৰশাসনৰ সুবিধাৰ বাবে ভাৰতত স্বায়ত্বশাসনৰ ব্যৱস্থা আছে। চৰকাৰত স্থানীয় জনজাতীয় লোকৰ প্ৰত্যক্ষ যোগদানৰ বাবে ভাৰতৰ সংবিধানৰ ষষ্ঠ অনুসূচীৰ আধাৰণত কিছুমান স্বায়ত্বশাসিত পৰিষদ গঠন কৰা হয়। ভাৰতত কেন্দ্ৰীয় চৰকাৰে স্থাপন কৰা স্বায়ত্বশাসিত অঞ্চল সমূহ সংবিধানৰ ষষ্ঠ অনুসূচীৰ আধাৰত ক্ষমতা লাভ কৰে। সেইদৰে ৰাজ্যচৰকাৰেও জনজাতীয় লোক সকলৰ বাবে স্বায়ত্বশাসিত পৰিষদৰ গঠন কৰে। জনজাতীয় লোকসকলৰ সামাজিক, আৰ্থিক, শৈক্ষিক, নৃগোষ্ঠীয় আৰু সাংস্কৃতিক উন্নয়নৰ বাবে এই পৰিষদ সমূহ গঠন কৰা হয়।

স্বায়ত্বশাসিত পৰিষদ

সংবিধানৰ ষষ্ঠ অনুসূচী অনুসৰি অসমত মুঠ তিনিখন স্বায়ত্বশাসিত পৰিষদ আছে।
সেইকেইখন হল,
বড়োলেণ্ড ক্ষেত্ৰীয় পৰিষদ
উত্তৰ কাছাৰ পাৰ্বত্য স্বায়ত্বশাসিত পৰিষদ, আৰু
কাৰ্বি আংলং স্বায়ত্বশাসিত পৰিষদ
ইয়াৰোপৰি অসম চৰকাৰে জনজাতীয় লোকৰ উন্নয়নৰ বাবে মুঠ ছয়খন স্বায়ত্ত্বশাসিত পৰিষদ গঠন কৰিছে। সেইকেইখন হ'ল,
ৰাভা হাচং স্বায়ত্বশাসিত পৰিষদ
মিচিং স্বায়ত্বশাসিত পৰিষদ
তিৱা স্বায়ত্বশাসিত পৰিষদ
দেউৰী স্বায়ত্বশাসিত পৰিষদ
ঠেঙাল কছাৰী স্বায়ত্বশাসিত পৰিষদ
সোনোৱাল কছাৰী স্বায়ত্বশাসিত পৰিষদ

উন্নয়ন পৰিষদjonmonisarania

অসম চৰকাৰে অসমৰ পিছপৰা সম্প্ৰদায়ৰ সকলৰ বাবে কিছুমান উন্নয়ন পৰিষদ গঠন কৰিছে। পিছপৰা সম্প্ৰদায়ৰ আৰ্থসমাজিক উন্নয়ন এই পৰিষদ সমূহৰ মূল লক্ষ্য। ক্ষমতা আৰু দায়িতৰ বিকেন্দ্ৰীকৰণৰ জৰিয়তে এই পৰিষদ সমূহৰ উন্নয়নৰ সুবিধা কৰি দিয়া হয়। বিভিন্ন চৰকাৰী আঁচনি আৰু প্ৰকল্পসমূহ নিজ নিজ পৰিষদত সুচাৰুভাৱে ৰূপায়ণ কৰা এই পৰিষদ সমূহৰ অন্যতম উদ্দেশ্য। প্ৰতিখন উন্নয়ন পৰিষদত ১৫ জনৰ পৰা ২৫ জন সদস্য আৰু এজন অধ্যক্ষ থাকে। অসমত বৰ্তমান ৩৩ খন উন্নয়ন পৰিষদ আছে। সেইকেইখন হ'ল,
মৰাণ উন্নয়ন পৰিষদ
মটক উন্নয়ন পৰিষদ
মাইমল উন্নয়ন পৰিষদ
মৰিয়া উন্নয়ন পৰিষদ
গোৰ্খা উন্নয়ন পৰিষদ
চুতীয়া উন্নয়ন পৰিষদ
আদিবাসী উন্নয়ন পৰিষদ
নাথ যোগী উন্নয়ন পৰিষদ
কোঁচ ৰাজবংশী উন্নয়ন পৰিষদ
বিষ্ণুপুৰীয়া মণিপুৰী উন্নয়ন পৰিষদ
টাই আহোম উন্নয়ন পৰিষদ
মেছ কছাৰী উন্নয়ন পৰিষদ
মণিপুৰী উন্নয়ন পৰিষদ
সাধাৰণ জাতি উন্নয়ন পৰিষদ
চিংফৌ (মান টাই) উন্নয়ন পৰিষদ
আমৃ কাৰ্বি উন্নয়ন পৰিষদ
শৰণীয়া কছাৰী উন্নয়ন পৰিষদ
বৰাক উপত্যকা পাৰ্বত্য জনজাতি উন্নয়ন পৰিষদ
চাহ জনজাতি উন্নয়ন পৰিষদ
অনুসূচীত জাতি উন্নয়ন পৰিষদ
চাউদাং উন্নয়ন পৰিষদ
মদাহী উন্নয়ন পৰিষদ
কুমাৰ উন্নয়ন পৰিষদ
হাজং উন্নয়ন পৰিষদ
চুট উন্নয়ন পৰিষদ
গৰীয়া উন্নয়ন পৰিষদ
বৰ্মন কছাৰী উন্নয়ন পৰিষদ
কাৰ্বি আংলঙৰ বাহিৰে আন ঠাইত বাস কৰা কাৰ্বি মানুহৰ বাবে উন্নয়ন পৰিষদ
হিন্দীভাষী উন্নয়ন পৰিষদ
বাংলাভাষী উন্নয়ন পৰিষদ
জ্বলহা উন্নয়ন পৰিষদ
ব্ৰাহ্মণ উন্নয়ন পৰিষদ
কলিতা উন্নয়ন পৰিষদ

তথ্য উৎস

শ্ৰেণী:অসমৰ প্ৰশাসন
হিপ্প'প'ডছ

হিপ্প'প'ডছ (ইংৰাজী: Hippopodes) অৰ্থাৎ "ঘোঁৰাৰ ভৰি" গ্ৰীক শ্ৰুতিকথাৰ এক কিংবদন্তিমূলক জীৱ যিটো প্ৰায়ে লোভৰ সৈতে জড়িত। পৌৰাণিক কাহিনী অনুসৰি হিপ্প'প'ডছ আছিল শৰীৰৰ তলৰ অংশ ঘোঁৰাৰ দৰে আৰু ওপৰৰ অংশ মানুহৰ দৰে জীৱ সত্তাৰ এক জনগোষ্ঠী। তেওঁলোকে এক কল্পনাতীত ধনৰ পহৰা দিছিল বুলি কোৱা হৈছিল যদিও তেওঁলোকৰ অতৃপ্ত লোভে তেওঁলোকক সেই ধন কাৰো লগত ভাগ কৰিবলৈ অনিচ্ছুক কৰি তুলিছিল। এই লোভেই শেষত তেওঁলোকৰ পতনৰ সূচনা কৰিছিল। হিপ্প'প'ডছৰ ৰূপকটোৱে লোভ আৰু লোভৰ বিপদৰ বিৰুদ্ধে সতৰ্কবাণীমূলক কাহিনী হিচাপে কাম কৰে।

প্ৰাচীন উৎস

কিছুমান প্ৰাচীন ভূগোলবিদৰ মতে হিপ্প'প'ডসকলে আন দুটা কিংবদন্তি জাতিৰ সৈতে এটা দ্বীপত একেলগে বাস কৰিছিল: পানোটি আৰু অ’অ’নাই। প্লিনি দ্য এলডাৰৰ নেচাৰেল হিষ্ট্ৰিত এই দ্বীপটো চিথিয়ান উপকূলৰ ওচৰত অৱস্থিত; পম্পোনিয়াছ মেলাৰ ডি চিটু অৰ্বিছে ইয়াক ডেনমাৰ্ক আৰু অৰ্কনি দ্বীপপুঞ্জৰ কাষত উত্তৰ সাগৰৰ ভিতৰত বা ইয়াৰ আশে-পাশে স্থান দিছে।

ব্ৰেমেনৰ এডামে একাদশ শতিকাত লিখিছিল যে স্ক্ৰিট'ফিনি (Scritofinni) বন্যপ্ৰাণীতকৈ বেছি বেগেৰে দৌৰিব পাৰে। অলাউছ মেগনাছে তেওঁৰ গ্ৰন্থ “হিষ্ট'ৰিয়া ডি জেণ্টিবাছ ছেপ্তেণ্ট্ৰিঅনালিবাছ”ত (Historia de Gentibus Septentrionalibus) এই বিষয়ে উল্লেখ কৰিছে, য'ত তেওঁ ব্যাখ্যা কৰিছে যে স্ক্ৰিট'ফিনিসকলে স্কিত চিকাৰ কৰাৰ সময়ত জপিয়াই জপিয়াি কৰা গতিৰ পৰাই তেওঁলোকৰ নাম লাভ কৰিছে। ১৫৯৫ চনৰ আব্ৰাহাম অৰ্টেলিয়াছৰ মেপ ইউৰোপাম, চিভ চেলটিকেম ভেটেৰেমতো একেটা সংযোগ দেখা যায় য'ত তেওঁ হিপ্প'প'ডছ আৰু স্ক্ৰিকোফিনিক উত্তৰ স্ক্যাণ্ডিনেভিয়াৰ একেটা অঞ্চলতে আছিল বুলি উল্লেখ কৰিছে।

তথ্য সংগ্ৰহ

শ্ৰেণী:কিংবদন্তিমূলক জীৱ
মোগলাই পৰঠা

মোগলাই পৰঠা (; ) হৈছে এবিধ জনপ্ৰিয় বঙালী পথৰ খাদ্য (Street food)। এটা ফ্লেটব্ৰেড (পৰঠা)ৰ ভিতৰত কীমা (মচলাযুক্ত কীমা মাংস) বা কণীৰে পূৰ্ণ কৰি বা মেৰিয়াই এই খাদ্যবিধ প্ৰস্তুত কৰা হয়। মোগল সাম্ৰাজ্যৰ সময়ত বংগ চুবাহত তুৰ্কী গʼজলেমে বা য়েমেনৰ মতাব্বাকৰ ব্যুৎপত্তি হিচাপে ইয়াৰ উৎপত্তি হৈছিল বুলি বিশ্বাস কৰা হয়। এই খাদ্যবিধ মোগল সম্ৰাট জাহাংগীৰৰ ৰাজদৰবাৰৰ বাবে প্ৰস্তুত কৰা হৈছিল বুলিও ধাৰণা কৰা হয়।

মোগলাই পৰোঠা এবিধ জনপ্ৰিয় বঙালী খাদ্য। বাংলাদেশৰ পুৰণি ঢাকাত এই খাদ্যবস্তুবিধ উৎপন্ন হোৱা বুলি কোৱা হয়। ই মুঘলীয় ৰন্ধনশৈলীৰ এবিধ খাদ্য আৰু ভাৰতৰ পশ্চিমবঙ্গতো খুবেই জনপ্ৰিয়।

ইতিহাস

মোগল সাম্ৰাজ্যৰ সময়ত বঙালী ৰন্ধনশৈলীত প্ৰৱেশ কৰা মোগল ব্যঞ্জনসমূহৰ ভিতৰতমোগলাই পৰঠা অন্যতম। মোগল সম্ৰাট জাহাংগীৰৰ ৰাজত্বকালত মোগলাই পৰঠাৰ উৎপত্তি হোৱা বুলি বিশ্বাস কৰা হয় আৰু তুৰ্কীসকলেই বাঙালীসকলক গʼজলেমে নামৰ এবিধ সুস্বাদু পৰম্পৰাগত তুৰ্কী জলপানৰ সৈতে পৰিচয় কৰাই দিছিল। গʼজলেমে হʼল মচলাযুক্ত আৰু কুটি লোৱা মাংস ভৰাই থোৱা এবিধ ফ্লেটব্ৰেডৰ ব্যঞ্জন। ইয়াৰ মোগলাই পৰঠাৰ লগত কিছু মিল আছে আৰু ইয়াক মোগলাই পৰঠাৰ পূৰ্বসূৰী বুলি ক’ব পাৰি। মোগল শাসনে বংগৰ গ্ৰাম্য অংশতকৈ বংগৰ প্ৰশাসনিক ৰাজধানী, যেনে ঢাকা আৰু মুৰ্ছিদাবাদৰ ৰন্ধনশৈলীৰ ওপৰত প্ৰভাৱ পেলাইছিল। ব্ৰিটিছ ৰাজৰ অধীনত কলকাতা নতুনকৈ গঠিত বংগ ৰাষ্ট্ৰপতিৰ ৰাজধানী হোৱাৰ পিছত ঢাকা আৰু মুৰ্ছিদাবাদৰ দৰে বংগৰ পুৰণি ৰাজধানী ঢাকা আৰু মুৰ্ছিদাবাদৰপৰা পশ্চিম বংগৰ কলকাতালৈ এই খাদ্য যাত্ৰা কৰিছিল আৰু এই খাদ্য কলকাতাত অতি সাধাৰণ আৰু জনপ্ৰিয় ৰাজপথৰ জলপান হৈ পৰিছিল।

উপকৰণ

মোগলাই পৰঠা প্ৰস্তুতৰ উপকৰণৰ ভিতৰত- গোটা ঘেঁহুৰ আটা, ঘিউ, কণী, মিহিকৈ কটা পিঁয়াজ, কটা সেউজীয়া জলকীয়া আৰু কটা ধনিয়া পাত আদি অন্তৰ্ভুক্ত থাকে।

কেতিয়াবা কিছুমান ভিন্নতাত কুকুৰা বা মাটন কিমাও ব্যৱহাৰ কৰা হয়। ষ্টাফিঙৰ বাবে মাংস নোহোৱাকৈও পৰিৱেশন কৰিব পাৰি।

লগতে চাওক

বাংলাদেশী খাদ্য
বাংলাদেশী খাদ্যৰ তালিকা
ভাৰতীয় খাদ্য
ভাৰতীয় খাদ্যৰ তালিকা
ৰাজপথৰ খাদ্যৰ তালিকা
মুৰ্তাবাক
মাহজৌবা

তথ্য সংগ্ৰহ

শ্ৰেণী:বঙালী ৰন্ধনশৈলী
শ্ৰেণী:বাংলাদেশৰ ৰন্ধনশৈলী
কমলাকামিনী

কমলা ,কমলাত্মিকা বা কমলাকামিনী হৈছে হিন্দু ধৰ্মৰ এগৰাকী দেৱী। তেওঁৰ সুন্দৰ দিশটো হৈছে পৰিপূৰ্ণতা। তেওঁক দশম আৰু অন্তিম মহাবিদ্যা ("মহান জ্ঞান") বুলি বিশ্বাস কৰা হয় আৰু সকলো মহাবিদ্যাৰ দৰে পাৰ্বতীৰ এক প্ৰকাৰ। কেতিয়াবা, তেওঁক লক্ষ্মীৰ তান্ত্ৰিক ৰূপ বুলিও গণ্য কৰা হয়।

স্বৰূপ

কমলাত্মিকাৰ দেহৰ বৰণ সোণালী। তেওঁৰ ওপৰত চাৰিটা ডাঙৰ হাতীয়ে অমৃতৰ কলহৰে অমৃত ঢালি থাকে।কমলা দেৱীৰ চাৰিখন হাতৰ দুখনত দুটা পদুম ফুল আৰু আন দুখন হাত ক্ৰমান্বয়ে অভয় মুদ্ৰা (আশ্বাস দিয়াৰ ভঙ্গী) আৰু বৰ মুদ্ৰা (বৰদান প্ৰদানৰ ভঙ্গী)ত থাকে। তেওঁ পদ্মাসনত (পদুমৰ ভঙ্গী) পদুমৰ ওপৰত বহি থকা বুলি চিত্ৰিত কৰা হৈছে। কমলাত্মিকা বিশুদ্ধতাৰ প্ৰতীক।

গৰুড় পুৰাণ, লিঙ্গ পুৰাণ আৰু পদ্ম পুৰাণত উল্লেখ কৰা অনুসৰি, তেওঁ মহৰ্ষি ভৃগু আৰু তেওঁৰ পত্নী ক্ষাতিৰ কন্যা হিচাপে দেৱী লক্ষ্মীৰ ৰূপত প্ৰকাশিত হৈছে, পিছত তেওঁৰ ভগৱান বিষ্ণুৰ সৈতে বিবাহ সম্পন্ন হয় আৰু শ্ৰী উপাধি লাভ কৰে। তেওঁ সকলো ভক্তক বস্তুবাদী আৰু আধ্যাত্মিক শান্তিৰ বাবে আশীৰ্বাদ প্ৰদান কৰে। ইয়ে শৈৱবাদ (শক্তিবাদ) আৰু বৈষ্ণৱ ধৰ্মৰ ধাৰণাবোৰক একত্ৰিত কৰে।

তথ্যউৎস

Hindu Goddesses: Vision of the Divine Feminine in the Hindu Religious Traditions by David Kinsley

শ্ৰেণী:হিন্দু দেৱী
আন্তৰ্জাতিক ব্যাঘ্ৰ দিৱস

আন্তৰ্জাতিক ব্যাঘ্ৰ দিৱস বা গোলকীয় বাঘ দিৱস গোটেই বিশ্বতে বাঘৰ সংৰক্ষণৰ বাবে জনসচেতনা বৃদ্ধিৰ উদেশ্য প্ৰতি বছৰে ২৯ জুলাই তাৰিখে পালন কৰা হয়। ২০১০ চনৰ চেইণ্ট পিটাৰবাৰ্গত অনুষ্ঠিত ব্যাঘ্ৰ অভিবৰ্তনত এই দিৱসৰ আৰম্ভণি হয়। এই দিৱস পালনৰ মুখ্য উদ্দেশ্য হৈছে বাঘৰ প্ৰাকৃতিক আবাসৰ ৰক্ষা কৰা আৰু বাঘৰ সংৰক্ষণৰ বাবে সাধাৰণ মানুহৰ মাজত জনসচেতনা সৃষ্টি কৰি ইয়াৰ সম্পৰ্কে থকা ভুল ধাৰণা আৰু ভয় দূৰ কৰা।
প্ৰতি বছৰে বিভিন্ন কাৰ্যসূচীৰ যোগাৰ এই দিৱস পালন কৰা হয়। বাঘ ভাৰতৰ ৰাষ্ট্ৰীয় জন্তু হোৱাৰ বাবে এই দিৱসৰ মহত্ব বেছি।

২০১৭

সপ্তম গোলকীয় বাঘ দিৱস গোটেই বিশ্বজুৰি বিভিন্ন প্ৰকাৰে পালন কৰা হয়। ভাৰত, বাংলাদেশ, নেপাল আদি বাঘৰ বেছি ঘনত্ব থকা দেশৰ লগতে ইংলেণ্ড আৰু আমেৰিকা যুক্তৰাষ্ট্ৰতো বিভিন্ন স্থানীয় কাৰ্যসূচীৰে এই দিৱস পালন কৰা হয়। কিছুমান জনপ্ৰিয় তাৰকায়ে তেওঁলোকৰ ছোচিয়েল মিডিয়াৰ নিজৰ প্ৰফাইল ফটো আঁতৰাই ইয়াত অংশগ্ৰহণ কৰে। বিশ্ব বন্যপ্ৰাণী পুঁজিয়ে (WWF) ইয়াৰ ৰেঞ্জাৰ সমূহত বিনিয়োগ কৰি "দুগুণ বাঘ" অভিযান চলাই আছে। কেইবাটাও কোম্পানীয়ে বিশ্ব বন্যপ্ৰাণী পুঁজিৰ লগত লগ লাগি জনসচেতনা বৃদ্ধিত সহায়তৰ হাত আগবঢ়াইছে।

অসমতো বিভিন্ন কাৰ্যসূচীৰে এই দিৱস পালন কৰা হৈছে। এই ক্ষেত্ৰত ব্যাঘ্ৰ প্ৰকল্পৰ অন্তৰ্গত মানাহ ৰাষ্ট্ৰীয় উদ্যান আৰু বেচৰকাৰী অনুস্থান অৰণ্যকৰ সহযোগত বিভিন্ন কাৰ্যসূচী পালন কৰা হৈছে।

২০০৮

ভাৰতৰ বিভিন্ন ৰাষ্ট্ৰীয় উদ্যান, ব্যাঘ্ৰ প্ৰকল্প আৰু অভয়াৰণ্য সমূহত আৰু তাৰ আশে-পাশে থকা অঞ্চলত সজাগতা সৃষ্টিৰ বাবে বিভিন্ন কাৰ্যসূচী হাতত লোৱা হৈছিল। ভাৰতত প্ৰতি চাৰি বছৰৰ অন্তৰে অন্তৰে বাঘৰ গণনা কৰা হয়। ২০০৬ চনত ১৪১১ টা বাঘৰ পৰা ২০১৪ চনত ২২২৬ টা বাঘলৈ বৃদ্ধি পাইছে।

তথ্য উৎস